== Sagen mod Benstrup ==
Af karakter synes han at have været heftig og opfarende, om end ærlig og rettænkende; det varede derfor heller ikke længe, inden han kom på en spændt fod med marinens dengang altformående overbestyrer, den dygtige, men herskesyge grev [[Frederik Danneskiold-Samsøe]], til hvilken kommandørkaptajnerne [[Ulrik Frederik Suhm]] og [[Rasmus Krag (søofficer)|Rasmus Krag]] samt underfabrikmesteren [[Diderik de Thurah|Diderik Thura]] straks sluttede sig. I [[1734]] nedsattes en kgl. kommission med det hverv at undersøge og bedømme Benstrups sidste nybygning, orlogsskibet ''[[Christianus Sixtus]]'', som efter afløbningen var blevet lidt for dybt stikkende, og over hvilket den for øvrigt som skibskonstruktør uduelige Thura havde fremført klage. Kommissionen bestod af kommandørkaptajnerne Suhm, Krag, Neuspitzer og Coningh samt kaptajnerne Thura, [[Frederik Christopher Lütken|Lütken]] og [[Adam Frederik Lützow|Lützow]]; dens flertal afgav en for Benstrup ufordelagtig dom, hvorimod Lütken og Lützow tog ham kraftig i forsvar.
Personbillede_savnes Historie